היאם קבלאן

היאם מוסטפא-קבלאן (נולדה ב-1956) היא משוררת וסופרת דרוזית ערבייה-ישראלית; מורה בגמלאות.

קורות חיים
נולדה בעוספיה, שם למדה בבית הספר היסודי. את לימודיה בתיכון עשתה בנצרת, שם למדה בבית הספר לאחיות הפרנציסקניות. היא בוגרת אוניברסיטת חיפה בחוג להיסטוריה כללית, בוגרת המכללה הערבית לחינוך בשפה וספרות ערבית, וחינוך רגיל וחינוך מיוחד. גרה בדלית אל כרמל, שם עבדה כמורה לערבית.

חברה באגודת הסופרים הערבים. חברה באיגוד הסופרים הערבים והיהודים ובעמותה לקידום האישה הערבייה בישראל. כותבת בעיתונות ברחבי העולם הערבי. כתבה טור קבוע, "Ala ajnihat al-rish" ("על כנפי נוצה"), בא-סנארה.

הוציאה לאור שבעה ספרי שירה והשתתפה בפסטיבלים רבים לשירה בישראל ומחוצה לה. שיריה תורגמו לאנגלית ולעברית.

בנוסף, היא ציירת אשר הציגה בשנת 2015 תערוכת יחיד בבית האומנים בתל אביב. כאמנית, קבלאן נוהגת להתמקד בדמותה של האישה, וכאישה דרוזית היא מנסה להעביר תחושותיה של אישה שחיה בחברה שמרנית סגורה. חברה שמקדשת את האישה ומנסה לגונן ולהגן עליה בזה שהיא מבודדת אותה מכל מה שמתרחש בעולם סביבה.

פרסים 
 1982 - פרס שני לסופרים ערבים מטעם ראש הממשלה
 2005 - פרס השירה מטעם משרד המדע התרבות אמנות והספורט

קישורים חיצוניים 
 הסופרת היאם קבלאן קוראת משיריה

הערות שוליים 

סופרים דרוזים ישראלים
סופרות ישראליות
עספיא: אישים
דרוזיות ישראליות
משוררות ישראליות
משוררים דרוזים ישראלים
ישראליות זוכות פרסים: שירה
בוגרות אוניברסיטת חיפה
ישראליות שנולדו ב-1956
ישראלים שנולדו ב-1956